শকুন বত্রা

শকুন বত্রা (; জন্ম: ১ জানুয়ারি ১৯৮৩) একজন ভারতীয় চলচ্চিত্র পরিচালক, চিত্রনাট্যকার ও অভিনেতা। তার পরিচালিত প্রথম চলচ্চিত্র এক ম্যাঁয় অউর এক তু (২০১২)। এরপর তিনি তারকাবহুল পারিবারিক নাট্যধর্মী কাপুর অ্যান্ড সন্স (২০১৬) এবং অ্যামাজন প্রাইম ভিডিওর মৌলিক নোয়ার প্রণয়ধর্মী নাট্য চলচ্চিত্র গেহরাইয়াঁ (২০২২) নির্মাণ করেন। কাপুর অ্যান্ড সন্স চলচ্চিত্রের জন্য তিনি শ্রেষ্ঠ কাহিনি ও শ্রেষ্ঠ চিত্রনাট্য বিভাগে ফিল্মফেয়ার পুরস্কার-সহ একাধিক পুরস্কার অর্জন করেন।

কর্মজীবন
বত্রা ডন: দ্যা চেজ বিগিন্স এগেইন (২০০৬) চলচ্চিত্রে ছোট একটি চরিত্রে অভিনয়ের মধ্য দিয়ে বলিউডে আত্মপ্রকাশ করেন। এরপর তিনি জানে তু... ইয়া জানে না (২০০৮)-এ ছোট একটি চরিত্রে অভিনয় করেন এবং এতে সহকারী পরিচালকের দায়িত্ব পালন করেন। একই বছর তিনি রক অন!! চলচ্চিত্রের সহকারী পরিচালক হিসেবে কাজ করেন।

অফবিট প্রণয়ধর্মী হাস্যরসাত্মক এক ম্যাঁয় অউর এক তু (২০১২) চলচ্চিত্র দিয়ে লেখক ও পরিচালক হিসেবে তার অভিষেক ঘটে। দ্য নিউ ইয়র্ক টাইমস-এর রেচেল সল্টজ লিখেন, "এক ম্যাঁয় অউর এক তু-এর আনন্দময় বিস্ময় হয় এটি অপরিণত, চাপাহাসিপূর্ণ বা প্রতিহিংসাপরায়ণ নয়। এটি সুমধুর এবং মাঝে মাঝে কিছুটা অপ্রত্যাশিতও।"

তার পরবর্তী চলচ্চিত্র তারকাবহুল পারিবারিক নাট্যধর্মী কাপুর অ্যান্ড সন্স (২০১৬), এতে শ্রেষ্ঠাংশে অভিনয় করেন ঋষি কাপুর, সিদ্ধার্থ মালহোত্রা, ফাওয়াদ খান, আলিয়া ভাট, রত্না পাঠক শাহ ও রজত কাপুর। চলচ্চিত্রটি বক্স অফিসে সফল হয় এবং সমাদৃত হয় দ্য হিন্দুর নম্রতা জোশী লিখেন, "চলচ্চিত্রটি আপনাকে এক পরিবারের কলহ থেকে আরেক পরিবার পর্যন্ত নিবন্ধ করে রাখবে" এবং তিনি বত্রার পরিচালনার প্রশংসা করে লিখেন, "এটি পুরনো, চর্চিত ও পরীক্ষিত বক্রোক্তির সতেজ নতুন কণ্ঠ।"

চলচ্চিত্রের তালিকা
 বছর চলচ্চিত্রের শিরোনাম পরিচালক লেখক প্রযোজক অভিনেতা টীকা ২০০৬  ডন: দ্যা চেজ বিগিন্স এগেইন        ২০০৮  জানে তু... ইয়া জানে না        ২০১২  এক ম্যাঁয় অউর এক তু          ২০১৬  কাপুর অ্যান্ড সন্স          ২০২১  সার্চিং ফর শীলা         প্রামাণ্যচিত্র ২০২২  গেহরাইয়াঁ         অ্যামাজন প্রাইম ভিডিওর মৌলিক চলচ্চিত্র

পুরস্কার ও মনোনয়ন
 প্রদানের তারিখ বিভাগ মনোনীত কর্ম ফলাফল  ফিল্মফেয়ার পুরস্কার ১৪ জানুয়ারি ২০১৭ শ্রেষ্ঠ পরিচালক কাপুর অ্যান্ড সন্স   শ্রেষ্ঠ কাহিনি  শ্রেষ্ঠ চিত্রনাট্য  আন্তর্জাতিক ভারতীয় চলচ্চিত্র অ্যাকাডেমি পুরস্কার ১৫ জুলাই ২০১৭ শ্রেষ্ঠ কাহিনি কাপুর অ্যান্ড সন্স   জি সিনে পুরস্কার জানুয়ারি ২০১৩ সবচেয়ে সম্ভাবনাময় নবাগত পরিচালক এক ম্যাঁয় অউর এক তু   ২০১৭ শ্রেষ্ঠ কাহিনি কাপুর অ্যান্ড সন্স   স্ক্রিন পুরস্কার ১২ জানুয়ারি ২০১৩ সবচেয়ে সম্ভাবনাময় নবাগত পরিচালক এক ম্যাঁয় অউর এক তু   ২০১৬ শ্রেষ্ঠ পরিচালক কাপুর অ্যান্ড সন্স   স্টারডাস্ট পুরস্কার ২০১৭ শ্রেষ্ঠ কাহিনি কাপুর অ্যান্ড সন্স   মেলবোর্নের ভারতীয় চলচ্চিত্র উৎসব ১২ আগস্ট ২০১৬ দর্শকের পছন্দ পুরস্কার কাপুর অ্যান্ড সন্স  

তথ্যসূত্র

বহিঃসংযোগ



বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:২১শ শতাব্দীর ভারতীয় চিত্রনাট্যকার
বিষয়শ্রেণী:নতুন দিল্লির চলচ্চিত্র পরিচালক
বিষয়শ্রেণী:নতুন দিল্লির চলচ্চিত্র প্রযোজক
বিষয়শ্রেণী:নতুন দিল্লির চিত্রনাট্যকার
বিষয়শ্রেণী:ভারতীয় চলচ্চিত্র প্রযোজক
বিষয়শ্রেণী:ভারতীয় পুরুষ চিত্রনাট্যকার
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:শ্রেষ্ঠ কাহিনি বিভাগে ফিল্মফেয়ার পুরস্কার বিজয়ী
বিষয়শ্রেণী:শ্রেষ্ঠ চিত্রনাট্য বিভাগে ফিল্মফেয়ার পুরস্কার বিজয়ী
বিষয়শ্রেণী:শ্রেষ্ঠ কাহিনি বিভাগে আইফা পুরস্কার বিজয়ী
বিষয়শ্রেণী:শ্রেষ্ঠ কাহিনি বিভাগে জি সিনে পুরস্কার বিজয়ী
বিষয়শ্রেণী:স্টারডাস্ট পুরস্কার বিজয়ী